
ΔΕΛΤΙΟ ΤΥΠΟΥ

Το Εργατ/κό Κέντρο Ν. Χανίων καταδικάζει τις πυραυλικές επιθέσεις στην γειτονική μας Συρία, επιθέσεις που θα έχουν σαν μοναδικό αποτέλεσμα ένα νέο κύμα με χιλιάδες πρόσφυγες και πιθανόν και κάποιες νέες τρομοκρατικές ενέργειες ανά τον κόσμο, με θύματα δεκάδες αθώους συνανθρώπους μας, αλλά  και μικρά παιδιά.
Πραγματικός  στόχος είναι ο έλεγχος των πλουτοπαραγωγικών πηγών της περιοχής. 
Η αντιπαράθεση των ΗΠΑ, της Μ. Βρετανίας και της Γαλλίας με την Ρωσία εγκυμονεί τεράστιους κινδύνους για την ευρύτερη περιοχή. 
Οι διεθνείς Οργανισμοί, και οι διπλωματικές πρωτοβουλίες  πρέπει με κάθε τρόπο να βρουν λύση με ειρηνικό τρόπο και όχι με πυραυλικές επιθέσεις. 
Ο ΟΗΕ και μόνο αυτός πρέπει να διενεργήσει τις έρευνες και να παραπέμψει τους ενόχους ενώπιον της διεθνούς δικαιοσύνης για τυχόν  χρήση χημικών όπλων.
Είναι αναγκαία η κινητοποίηση των λαών της Ευρώπης και ένα νέο φιλειρηνικό κίνημα που θα αποτρέψει τον πόλεμο στη Μέση Ανατολή.

